Rīgas valstspilsētas pašvaldības Ētikas komisija

Rātslaukums 1, Rīga, LV-1050, tālrunis 67026262, e‑pasts: ilze.bormeistere@riga.lv

Protokols

Rīgā

|  |  |  |
| --- | --- | --- |
| 13.02.2025. |  | Nr. PPEK-25-5-pro |

|  |
| --- |
| Rīga/Teams, sēde sākas plkst.  14:00     |

     Rīgas valstspilsētas pašvaldības Ētikas komisijas (turpmāk – komisija) sēdē piedalās:

|  |  |  |
| --- | --- | --- |
| komisijas priekšsēdētāja:  |   |   |
| Fatma Frīdenberga   | –   | Rīgas valstspilsētas pašvaldības Centrālās administrācijas  (turpmāk – Centrālā administrācija) Juridiskās pārvaldes vadītāja vietniece  |
| komisijas priekšsēdētājas vietniece:  |   |   |
| Liene Blūma   | –   | Centrālās administrācijas Cilvēkresursu pārvaldes vadītāja   |
| Komisijas locekļi:  |   |   |
| Sandra Laganovska  | –  | Centrālās administrācijas Dokumentu vadības un deputātu atbalsta pārvaldes vadītāja  |
| Inta Petroniene   | –   | Centrālās administrācijas Kapitālsabiedrību pārvaldes Metodoloģijas un procesu atbalsta nodaļas vadītāja  |  |
| Elīna Trautmane   | –   | Rīgas pilsētas izpilddirektora biroja vadītāja   |
|   |   |   |
| Pieaicināti:  |   |   |  |
| Egita Rozenfelde  | –  | Latvijas Bāriņtiesu darbinieku asociācijas pārstāve  |  |
| Aivars Krasnogolovs  | –  | Rīgas valstspilsētas pašvaldības bāriņtiesas priekšsēdētājs  |  |
| Arta Paegle  | –  | Rīgas valstspilsētas pašvaldības bāriņtiesas Kurzemes rajona un Zemgales priekšpilsētas aizgādības lietu nodaļas vadītāja  |  |
| Komisijas sēdē nepiedalās:  |   |   |  |
| Ilze Bormeistere   | –   | Centrālās administrācijas Juridiskās pārvaldes Tiesiskās uzraudzības nodaļas galvenā juriste, komisijas sekretāre   |  |
|   |   |   |  |

 **Darba kārtība:**

1. Par lietas izskatīšanu un tikšanos ar iesaistīto pašvaldības iestādes vadītāju.

F. Frīdenberga atklāj sēdi, iepazīstinot ar komisijas sastāvu, tai skaitā, norādot par komisijas sekretāres prombūtni un uzņemoties protokola sagatavošanu, un informē klātesošos, ka sēdē, ņemot vērā Bāriņtiesu likuma 4. panta ceturto daļu, attālināti piedalās Latvijas Bāriņtiesu darbinieku asociācijas pārstāve Egita Rozenfelde. F. Frīdenberga norāda, ka sēdē piedalās arī  Rīgas valstspilsētas pašvaldības bāriņtiesas (turpmāk – bāriņtiesa) priekšsēdētājs Aivars Krasnogolovs un Arta Paegle – bāriņtiesas Kurzemes rajona un Zemgales priekšpilsētas aizgādības lietu nodaļas vadītāja – kuru, saskaņā ar komisijas nolikuma 20. punktu, pieaicinājis A. Krasnogolovs. F. Frīdenberga atgādina klātesošajiem, ka komisija turpina vērtēt 05.02.2025. komisijā saskaņā ar Rīgas pilsētas izpilddirektora rezolūciju saņemtajā xx (turpmāk – iesniedzēja) iesniegumā .. pausto par A. Krasnogolova iespējamiem ētikas normu pārkāpumiem un jautā A. Krasnogolovam, vai viņa rīcībā ir šis iesniegums.

A.Krasnogolovs apstiprina, ka viņa rīcībā ir minētais iesniegums.

F. Frīdenberga lūdz A. Krasnogolovu paust viedokli par iesniegumā apgalvoto attiecībā uz iespējamiem ētikas normu pārkāpumiem.

A. Krasnogolovs norāda, ka līdzdalībai komisijas sēdē pieaicinājis Artu Paegli, jo arī viņa piedalījusies iesniegumā aprakstītajā tikšanās reizē ar iesniedzēju un informē klātesošos, ka nedaudz ieskicēs vēsturiskos notikumus.

..

F. Frīdenberga pateicas A. Krasnogolovam par sniegto viedokli un vēršoties pie komisijas jautā vai ir kādi jautājumi.

..

F. Frīdenberga jautā E. Rozenfeldes viedokli.

E. Rozenfelde pauž, ka bāriņtiesas priekšsēdētājs sniedza paskaidrojumus uz visiem iesniegumā minētajiem iespējamiem ētikas normu pārkāpumiem. Ir praktiski neiespējami spriest par to, vai pārkāpumi ir bijuši, ja ir pagājuši trīs mēneši un iesniegumam nav pievienoti pierādījumi un konkretizēti izteikumi vai darbības, ar kurām cilvēks ticis aizvainots. Iesniegumā redzama iesniedzējas “sāpe” par iestādes reaģēšanu neatbilstoši viņas gaidām. Tā ir vairāk lieta par iestādes faktisko rīcību, ne ētikas jautājumu.

F. Frīdenberga pateicas A. Krasnogolovam un A. Paeglei par līdzdalību sēdē, kuri atstāj sēdes telpu.

Komisijas locekļi apspriežas, pauž atbalstu E. Rozenfeldes paustajam viedoklim un secina, ka A. Krasnogolova rīcībā nav konstatējami ētikas normu pārkāpumi, ņemot vērā sēdē saņemtos skaidrojumus un iesniegumā plaši aprakstītās situācijas, nav nepieciešams noskaidrot iesniedzējas papildus viedokli, līdz ar to lieta būtu izbeidzama un par komisijas pieņemto lēmumu informējama iesniedzēja un Bērnu aizsardzības centrs.

F. Frīdenberga, ņemot vērā komisijas locekļu pausto un, pamatojoties uz komisijas nolikuma 22.1. apakšpunktu, aicina komisijas locekļus balsot par šādiem priekšlikumiem:

1. izbeigt lietu;

2. komisijas sekretārei sagatavot vēstules projektu Bērnu aizsardzības centram.

Balsošanas rezultāts par 1. priekšlikumu:

Par – 5 (S. Laganovska, I. Petroniene, F. Frīdenberga, L. Blūma, E. Trautmane)

Pret - 0

Balsošanas rezultāts par 2. priekšlikumu:

Par – 5 (S. Laganovska, I. Petroniene, F. Frīdenberga, L. Blūma, E. Trautmane)

Pret - 0

**Komisija nolēma:**

1. Izbeigt lietu.

2. Komisijas sekretārei sagatavot vēstules projektu iesniedzējai un Bērnu aizsardzības centram.

Sēde tiek slēgta plkst. 14.30

|  |  |
| --- | --- |
| Rīgas valstspilsētas pašvaldības Ētikas komisijas priekšsēdētāja (elektroniski parakstīts) | F.Frīdenberga |

|  |
| --- |
| Frīdenberga 67026022   |

IZRAKSTS PAREIZS

PPEK sekretāre I.Bormeistere